*Uzaicinājuma komercpiedāvājuma iesniegšanai tirgus izpētei*

*“Kabeļu kanalizācijas izbūve”*

*1.pielikums*

**Tehniskais uzdevums**

**“Kabeļu kanalizācijas izbūve”**

1. **Vispārīgi noteikumi**
   1. Pakalpojuma apraksts:
      1. Kabeļu kanalizācijas izbūve, ieguldot vienu cauruli ar caurduršanas metodi šādos Objektos:

|  |  |  |
| --- | --- | --- |
| Nr. | Objekts: | Caurdures aptuvenais garums zem dzelzceļa |
| 1 | Posms Brocēni-Saldus, 121,480 km | L=15,0m |
| 2 | Posms Jelgava-Glūda, Jelgava-Meitene 44,950 km | L=25,0m |

atbilstoši pievienotājiem situācijas plāniem (1.un 2.pielikums) un plāniem (3.un 4.pielikums).

* 1. Pakalpojuma apjoms:
     1. projektēšana;
     2. būvdarbi, t.sk.;
        1. materiālu piegāde un to montāža;
        2. izpilddokumentācijas noformēšana.
  2. Darbus veikt atbilstoši Būvniecības likumam, Dzelzceļa likumam, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.530 “Dzelzceļa būvnoteikumi”, Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem, **izmantojot būvniecības informācijas sistēmu (turpmāk – BIS)**.

1. **Projektēšanas noteikumi**
   1. Izstrādāt 2 (divus) būvprojektus:
      1. Kabeļu kanalizācijas izbūve posmā Brocēni-Saldus, 121,480 km;
      2. Kabeļu kanalizācijas izbūve posmā Posms Jelgava-Glūda, Jelgava-Meitene 44,950 km, 121,480 km
   2. Būvprojektu izstrādāt atbilstoši Latvijas Republikā spēkā esošajiem normatīvajiem aktiem (Latvijas būvnormatīviem, Ministru kabineta noteikumiem, Pašvaldību saistošajiem noteikumiem, Latvijas energostandartiem u.c.), kas regulē elektroietaišu projektēšanu un izbūvi.
   3. Būvprojekts jāizstrādā uz topogrāfisko uzmērījumu plāna, saskaņā ar Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 „Inženierizpētes noteikumi būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām.
   4. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama ar VAS “Latvijas dzelzceļš” (turpmāk - LDz) Elektrotehnisko pārvaldi.
   5. Būvprojektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus. Būvprojektā paredzēt:
      1. skaidrojošo aprakstu;
      2. būvprojekta ģenerālplānu atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;
      3. būvniecības risinājumu;
      4. montāžas risinājumu;
      5. darbu organizācijas projektu;
      6. specifikāciju ar darbu apjomiem un materiāliem;
      7. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem;
   6. Izstrādājot būvprojektu, visās dzelzceļa sliežu šķērsojuma vietās jāsastāda “Dzelzceļa sliežu šķērsojuma vietas izvelēs akts”, kuru jāsaskaņo ar LDz Elektrotehniskas un Sliežu ceļu pārvaldes pārstāvjiem, organizējot komisiju.
   7. Veicot būvprojekta izstrādi, jāievēro šādi noteikumi:
      1. prasības caurulei:
         1. materiāls – polietilēns;
         2. ārējais diametrs –100/110 mm;
         3. sieniņas biezums –5,6/ 6,6 mm;
         4. ārējais virsmas struktūra – gluda;
         5. iekšējais virsmas struktūra – gluda;
         6. mehāniskās izturības klase – 1250kN;
         7. triecienizturības klase – N (normāla);
         8. temperatūras noturība – no -25°C līdz +90°C
         9. standarti:
            1. LVS EN 61386-1:2018 “Instalācijas cauruļu sistēmas strāvas un sakaru kabeļiem. 1 daļa: Vispārīgās prasības (IEC 61386-1:2008)”;
            2. LVS EN 61386-24:2011 “Instalācijas cauruļu sistēmas strāvas un informācijas kabeļiem. 24 daļa: Īpašās prasības. Apakšzemes instalācijas cauruļu sistēmas (IEC 61386-24:2004)”
   8. Būvprojekta saskaņošana:
      1. būvprojekta dokumentāciju papīra dokumentu formā jāsaskaņo ar LDz Elektrotehnisko pārvaldi un ar LDz Sliežu ceļu pārvaldi un galīgo saskaņošanu ar LDz veikt BISā;
      2. būvprojekta dokumentāciju ar iesaistītajām institūcijām, inženiertīklu turētajiem, juridiskajām personām un ar trešajām personām, kuru tiesības tiek skartas, jāsaskaņo Ministru kabineta 2014.gada 2.septembra noteikumos Nr.530 “Dzelzceļa būvnoteikumi” noteiktajā kārtībā.
   9. Pilnā apjomā izstrādāto un saskaņoto būvprojektu iesniegt LDz Elektrotehniskai pārvaldei - 1 (vienu) būvprojekta oriģināla eksemplāru papīra formā ar visiem oriģinālajiem saskaņojumiem, 1 (vienu) būvprojekta kopiju papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos ar ieskenētiem visiem saskaņojumiem un piezīmēm no saskaņotājiem. Datu nesējā jābūt izveidotai atsevišķai mapei, kurā ir iekopēti visas būvprojekta sastāvdaļas bez personas datiem (vārds, uzvārds, personas kods);
   10. Kopā ar saskaņoto būvprojektu iesniegt LDz Elektrotehniskajai pārvaldei būvdarbu lokālās tāmes, kas sastādītas pamatojoties uz saskaņoto būvprojektu.
2. **Būvdarbu** **noteikumi**
   1. Pirms būvdarbu sakumā saskaņā ar Ministru kabineta 2014.gada 2.septembra noteikumu Nr.530 “Dzelzceļa būvnoteikumi” 44.-52.punktu prasībām nepieciešams izstrādāt darbu veikšanas projektu un saskaņot ar VAS “Latvijas dzelzceļš” LDz Elektrotehnisko pārvaldi un ar LDz Sliežu ceļu pārvaldi.
   2. Pirms būvdarbu uzsākšanas noformēt pieteikumus (“logu” piešķiršanai) būvdarbu veikšanai dzelzceļa zemes nodalījuma joslā.
   3. Visus būvdarbus veikt atbilstoši būvprojektam un darbu veikšanas projektam.
   4. Pirms būvdarbu sākuma saņemt nepieciešamās atļaujas būvdarbu veikšanai.
   5. Pirms būvdarbu sākuma veikt esošo inženierkomunikāciju šurfēšanu.
   6. Būvdarbu veikšanas laikā nodrošināt dzelzceļa signalizācijas, sakaru un elektroapgādes kabeļu saglabāšanu, neradot traucējumus vilcienu kustībai un patērētāju elektroenerģijas padevei.
   7. Signalizācijas, centralizācijas, sakaru un elektroapgādes kabeļu aizsargjoslas tuvumā būvbedres rakšanu veikt, nepielietojot mehānismus.
   8. Būvdarbos izmantojamiem materiāliem un iekārtam ir jābūt sertificētiem atbilstoši Eiropas Savienības noteikumiem.
   9. Sakopt darba vietu katras darbu veikšanas dienas noslēgumā. Pēc būvdarbu pabeigšanas veikt teritorijas labiekārtošanu.
3. **Izpilddokumentācijas noformēšana**
   1. Pēc būvdarbu pabeigšanas noformēt izpilddokumentāciju:
      1. caurdures šķersgriezuma profils;
      2. atbilstības sertifikāti un ražotāja tehniskā informācija visiem pielietotajiem materiāliem;
      3. pašvaldībā iereģistrētos digitālos izpildmērījumus,
      4. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem.
   2. Pilnā apjomā izstrādātas izpilddokumentācijas 1 (vienu) oriģināla eksemplāru un 1 (vienas) izpilddokumentācijas kopijas jāiesniedz papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt. rīkiem lasāmos formātos LDz Elektrotehniskai pārvaldei.
   3. Izpildmērījumu plānu 1:500 mērogā elektroniskā veidā MicroStation vai AutoCad formātā jānosūta uz e-pastu: [jelena.armanda@ldz.lv](mailto:jelena.armanda@ldz.lv) (tālr.67234581).
4. **Būvniecības lietas noformēšana BISā:**
   1. Pēc nepieciešamas pilnvaras saņemšanas BISā:
      1. Sagatavot visu nepieciešamo dokumentāciju būvniecības ieceres noformēšanai;
      2. pieprasīt nepieciešamas tehniskās noteikumus un saskaņojumus;
      3. saņemt atzīmi par būvniecības ieceres akceptēšanu;
      4. saņemt atzīmi par projektēšanas nosacījumu izpildi;
      5. sagatavot visu nepieciešamo dokumentāciju atzīmes par būvdarbu uzsākšanas nosacījumu izpildi saņemšanai;
      6. pēc būvdarbu pabeigšanas pieprasīt nepieciešamas atzinumus;
      7. pēc būvdarbu pabeigšanas inženierbūvi nodot ekspluatācijā BIS noteiktajā kartībā.

Pielikumā:

* 1.pielikums: “Posms Brocēni-Saldus 121,480 km, situācijas plāns”;
* 2.pielikums: “Posms Jelgava-Glūda, Jelgava-Meitene 44,950 km, situācijas plāns”;
* 3.pielikums: “Posms Brocēni-Saldus 121,480 km, plāns” */tirgus izpētes ietvaros pielikums tiek izsniegts pēc pieprasījuma/*;
* 4.pielikums: “Posms Jelgava-Glūda, Jelgava-Meitene 44,950 km, plāns” */tirgus izpētes ietvaros pielikums tiek izsniegts pēc pieprasījuma/*.